Cristiano Ronaldo jista' jingħaqad ma' Manchester City L-aġent ta' Cristiano Ronaldo, Jorge Mendes, offra lill-klijent tiegħu lil Manchester City, skond rapporti fil-media Taljani. L-istilla Portugiża fadallu biss 10 xhur biex jintemm il-kuntratt tiegħu ma' Juventus b'salarju ta' £25.5 miljun fis-sena. Jidher li huwa ma jridx jibqa' jilgħab mal-Bianconeri u għaldaqstant kien marbut li seta' jingħaqad ma' Paris SG, Real Madrid u l-ex club tiegħu Manchester United. Sadanittant, iċ-champions Ingliżi jinsabu f'taħdidiet ma' Tottenham fit-tentattiv li jiffirmaw lill-attakkant internazzjonali Ingliż, Harry Kane. Peró s-Citizens mhumiex lesti li jħallsu £150 miljun li qed jitolbu Spurs. Huma mistennija li jagħmlu offerta ta' £100 miljun liema somma mhux se tkun aċċetta mill-club minn Londra. Għaldaqstant teżisti possibbiltá li Ronaldo jista' jmur jilgħab fl-Etihad Stadium … nistennew u naraw!